Alfa Sko

Alfa Sko (tidligere Alfa Skofabrik AS) er en norsk leverandør av fottøy. I 1976 utviklet Alfa Sko feltstøvelen M/77 som fra 1977 til 2011 var standard marsjstøvel i Forsvaret.

 Historie 
Alfa Skofabrikk ble etablert i 1931 av Maurice Filip Christensen.  Produksjonen økte frem til krigsutbruddet i 1940, men da ble skinn og andre kvalitetsmaterialer mangelvare. Sko laget av dårligere materialer under krigen ble kalt Omega.

Etter krigen økte skosalget, og i 1953 starter Maurice Busch Christensen, sønn av grunnleggeren, en egen fabrikk "Bambi skofabrikk" og sikret rett til å bruke Walt Disneys figurer i markedsføringen. 

I 1956 overtok Einar Stuhaug som eier av ALFA , og de to fabrikkene ble slått sammen. Ledelsen valgte å satse på skistøvler, og begynte å produsere skistøvler med gummivulk-såle. I 1965 standardiserte ALFA sine skisko, samtidig som Rottefella kom med en ski-binding som skoene kunne settes rett inn i.

I 1967 ble de første marsjstøvelene produsert for Forsvaret. I 1977 kom feltstøvelen M/77 som var standard marsjstøvel i Forsvaret til 2011.

På 70- og 80-tallet fortsatte ALFA å lage nye fjellstøvler og skisko, og i 1999 ble ALFA kjøpt av svenske Haglöfs. Haglöfs ønsket ikke å satse på skistøvler, og A-sport AS overtar Alfa-merkevaren i 2006. I 2010 mister ALFA anbudet på feltstøvler, og omsetningen ble halvert.

I 2011 fusjonerer A-sport og ALFA, og etter store omstillinger øker omsetningen til ca. 50 millioner kroner i 2015. I 2021 vinner ALFA igjen anbudet til Forsvaret, en kontrakt verd 154 millioner.

I 2022 omsatte Alfa Sko for 214 millioner kroner.

 Referanser 

 Eksterne lenker 


Kategori:Norske industriselskaper
Kategori:Selskaper etablert i 1931